તાજેતરમાં જન્માષ્ટમીએ ઢોરોને મુક્ત કરવાનો નિર્ણય પણ ભારે વિવાદાસ્પદ બન્યો હતો. શાસકોએ હાઇકોર્ટની ખફામરજીને ધ્યાનમાં લીધા મુજબ ઉત્સાહી બનીને સ્ટેન્ડિંગ કમિટીમાં જન્માષ્ટમી નિમિત્તે કોર્પોરેશનના ડબ્બામાં પુરાયેલી ગાયોને છોડી મૂકવાનો ઠરાવ પસાર કર્યો, પરંતુ આ જાહેરાતની થોડીક જ મિનિટોમાં શાસક પક્ષને પોતાની ભૂલ સમજાતાં ઢોરોને છોડાશે નહીં તેમ કહેવું પડ્યું, જોકે અાનાથી પશુપાલક સમાજમાં ભારે રોષ ફેલાયો અને મ્યુનિસિપલ મુખ્યાલય ખાતે ધરણાં-દેખાવો યોજીને મેયર ગૌતમ શાહનો ઘેરાવ કરવા સુધીના આંદોલનની ચીમકી આપતાં સત્તાધીશોએ અમુક શરતો સાથે જન્માષ્ટમીએ ગાય છોડાશે તેવો ફરીથી નવો નિર્ણય લેવાની ફરજ પડી હતી.